*Likumprojekts*

**Grozījumi Kriminālprocesa likumā**

Izdarīt Kriminālprocesa likumā (Latvijas Republikas Saeimas un Ministru Kabineta Ziņotājs, 2005, 11., 20. nr.; 2006, 4. nr.; 2007, 3., 13. nr.; 2008, 1., 15. nr.; 2009, 9., 14., 15. nr.; Latvijas Vēstnesis, 2010, 19., 178. nr.; 2011, 117. nr.; 2012, 92., 189. nr.; 2013, 6., 21., 61., 112., 183., 187., 252. nr.; 2014, 113., 214. nr.; 2015, 11., 29., 140., 235. nr.; 2016, 48., 241. nr.; 2017, 75., 132., 203. nr.; 2018, 132., 201. nr.; 2019, 248A. nr.) šādus grozījumus:

1. Papildināt likumu ar 26.1 pantu šādā redakcijā:

"**26.1 pants. Eiropas prokurora un Eiropas deleģētā prokurora pilnvaras veikt kriminālprocesu**

(1) Eiropas prokuroram, Eiropas deleģētajam prokuroram un asistējošajam Eiropas deleģētajam prokuroram ir pilnvaras veikt kriminālprocesu saskaņā ar Padomes 2017. gada 12. oktobra regulā (ES) 2017/1939, ar ko īsteno ciešāku sadarbību Eiropas Prokuratūras (EPPO) izveidei (turpmāk – Regula (ES) 2017/1939) un šajā likumā noteikto.

(2) Eiropas Prokuratūras lietvedībā esošajos kriminālprocesos Eiropas prokurors pilda amatā augstāka prokurora un Ģenerālprokuratūras Krimināltiesiskā departamenta virsprokurora funkcijas līdz gala nolēmuma spēkā stāšanās brīdim, ciktāl tas nav pretrunā ar Regulā (ES) 2017/1939 un šajā likumā noteikto."

2. Papildināt 45. panta otro daļu ar 5.1 punktu šādā redakcijā:

"51) Eiropas deleģētais prokurors, ja viņu Eiropas Prokuratūras kompetences kriminālprocesā tam pilnvarojis Eiropas prokurors."

3. Papildināt 57. panta pirmo daļu ar 6. punktu šādā redakcijā:

"6) Eiropas deleģētā prokurora lēmumu – Eiropas prokuroram."

4. Papildināt 118. panta septīto daļu pēc vārda "ģenerālprokurors" ar vārdiem "vai Eiropas galvenais prokurors".

5. 375.1 pantā:

izteikt ceturtās daļas 2. punktu šādā redakcijā:

"2) virsprokurors vai Eiropas prokurors – ja kriminālprocess pabeigts prokuratūrā;";

papildināt pantu ar 6.1 daļu šādā redakcijā:

"(61) Eiropas prokurora lēmums par atļauju iepazīties ar krimināllietas materiāliem vai to daļu, vai par atteikumu iepazīties ar krimināllietas materiāliem, nav pārsūdzams."

6. Papildināt 378. pantu ar 1.2 daļu šādā redakcijā:

"(12) Ja kriminālprocesā nepieciešams saņemt Eiropas Prokuratūras Pastāvīgās palātas lēmumu, procesa virzītājs kriminālprocesu var apturēt līdz laikam, kad saņemts Eiropas Prokuratūras Pastāvīgās palātas lēmums."

7. Papildināt 387. panta četrpadsmito daļu pēc vārda "piekritību" ar vārdiem un skaitļiem "kā arī Regulā (ES) 2017/1939 noteiktajos gadījumos izmeklēšanas iestāžu un Eiropas Prokuratūras strīdus par noziedzīgu nodarījumu piekritību".

8. Papildināt 683. pantu ar sesto daļu šādā redakcijā:

"(6) Ģenerālprokuratūra, saņemot informāciju no Eiropas Savienības dalībvalsts par trešās valsts lūgumu par Latvijas pilsoņa izdošanu, lemj par iespēju uzsākt kriminālprocesu un šā likuma 691. panta pirmajā daļā minētā lēmuma pieņemšanu, ja ir konstatēti nosacījumi tā pieņemšanai."

9. Aizstāt 785. panta pirmajā daļā vārdus "šajā pašā nolēmumā noteikto kompensāciju cietušajam, procesuālo izdevumu atlīdzību un maksājumu cietušo atbalsta fondam vai organizācijai" ar vārdiem "kā arī nolēmuma, ar kuru noteikta kompensācija cietušajam, procesuālo izdevumu atlīdzība un maksājums cietušo atbalsta fondam vai organizācijai".

10. 791. pantā:

izslēgt pirmajā daļā vārdus "par tādu pašu nodarījumu";

izslēgt otro daļu;

papildināt pantu ar 2.1 un 2.2 daļu šādā redakcijā:

"(21) Tiesa nolēmumā norāda, vai manta atdodama pēc piederības īpašniekam vai likumīgajam valdītājam vai mantas konfiskācijas veidu un konfiscējamo mantu.

(22) Tiesa nolēmumu nosūta izpildei atbilstoši šā likuma 634.1 pantā noteiktajam. Ja ārvalsts nolēmumā ir paredzēts noziedzīgi iegūtu mantu, lietisko pierādījumu, dokumentu, ar noziedzīgu nodarījumu saistīto mantu, kā arī citu izņemto priekšmetu vai vērtību atdot pēc piederības īpašniekam vai likumīgajam valdītājam, tiesa norāda rīcību ar tiem atbilstoši šā likuma 240. vai 357. pantā noteiktajam. Tiesa nosūta Tieslietu ministrijai pieņemtā lēmuma kopiju un informāciju par izpildes iestādi, kurai lēmums nosūtīts izpildei."

11. 792. pantā:

izteikt panta nosaukumu šādā redakcijā:

"**792. pants. Nosacījumi attiecībā uz mantas konfiskācijas izpildes rezultātā iegūto naudas līdzekļu sadali ar ārvalstīm**";

izslēgt visā pantā vārdus "vai mantas" (attiecīgā locījumā);

aizstāt visā pantā vārdu "konfiskācijas" ar vārdiem "konfiskācijas izpildes";

aizstāt piektajā daļā vārdus "iegūtās mantas" ar vārdiem "iegūto naudas līdzekļu".

12. Izteikt 793. pantu šādā redakcijā:

"**793. pants. Eiropas Savienības dalībvalsts nolēmuma par mantas konfiskāciju izpildīšanas pamats**

(1) Eiropas Savienības dalībvalsts nolēmumu par mantas atdošanu īpašniekam vai likumīgajam valdītājam vai par mantas konfiskāciju (turpmāk — nolēmums par mantas konfiskāciju) izpilda Eiropas Parlamenta un Padomes 2018. gada 14. novembra regulā (ES) 2018/1805 par iesaldēšanas rīkojumu un konfiskācijas rīkojumu savstarpējo atzīšanu (turpmāk – Regula Nr. 2018/1805) noteiktajā kārtībā. Uz Eiropas Savienības dalībvalstīm, kurām nav saistoša Regula Nr. 2018/1805, piemērojama šajā nodaļā noteiktā kārtība.

(2) Eiropas Savienības dalībvalsts nolēmuma par mantas konfiskāciju izpildīšanas pamats Latvijā ir:

1) nolēmums par mantas konfiskāciju vai apliecināta tā kopija un īpašas formas apliecinājums;

2) fakts, ka personai, uz kuru attiecas nolēmums par mantas konfiskāciju, Latvijā ir dzīvesvieta (juridiskajai personai — reģistrēta juridiskā adrese) vai pieder īpašums, vai ir citi ienākumi;

3) Latvijas tiesas lēmums par Latvijā izpildāmo mantas konfiskāciju."

13. 795. pantā:

aizstāt pirmās daļas 4. punktā vārdu "izpildīšana" ar vārdiem "izpilde citā procesā";

izteikt otro daļu šādā redakcijā:

"(2) Tiesa, konstatējusi šā panta pirmajā daļā minētos iemeslus, atliek nolēmuma par mantas konfiskāciju izpildīšanu. Tiesa par lēmuma izpildīšanas atlikšanu paziņo Tieslietu ministrijai.";

papildināt pantu ar 2.1 daļu šādā redakcijā:

"(21) Izbeidzot pastāvēt nolēmuma par mantas konfiskāciju izpildīšanas atlikšanas iemeslam, tiesa atjauno nolēmuma par mantas konfiskāciju izpildi un paziņo Tieslietu ministrijai.";

papildināt trešo daļu pēc vārda "atlikšanu" ar vārdiem "vai atjaunošanu".

14. 797. pantā:

aizstāt visā pantā vārdus "rajona (pilsētas) tiesas tiesnesis" ar vārdu "tiesa";

papildināt pantu ar 1.1 daļu šādā redakcijā:

"(11) Tiesa lēmumā norāda, vai manta ir atdodama pēc piederības īpašniekam vai likumīgajam valdītājam vai mantas konfiskācijas veidu un konfiscējamo mantu.";

izteikt otro daļu šādā redakcijā:

"(2) Tiesa lēmumu nosūta izpildei atbilstoši šā likuma 634.1 pantā noteiktajam. Ja nolēmumā par mantas konfiskāciju ir paredzēts noziedzīgi iegūtu mantu, lietisko pierādījumu, dokumentu, ar noziedzīgu nodarījumu saistīto mantu, kā arī citu izņemto priekšmetu vai vērtību atdot pēc piederības īpašniekam vai likumīgajam valdītājam, tiesa norāda rīcību ar tiem atbilstoši šā likuma 240. vai 357. pantā noteiktajam. Tiesa nosūta Tieslietu ministrijai pieņemtā lēmuma kopiju un informāciju par izpildes iestādi, kurai lēmums nosūtīts izpildei."

izteikt ceturtās daļas otro un trešo teikumu šādā redakcijā:

"Ja saņemts apstiprinājums par pilnīgu nolēmuma par mantas konfiskāciju izpildi, tiesa atceļ lēmumu par Latvijā izpildāmo mantas konfiskāciju un informē izpildes iestādi. Ja apstiprinājums ir par daļēju nolēmuma par mantas konfiskāciju izpildi, tiesa groza lēmumu atbilstoši saņemtajam apstiprinājumam un informē izpildes iestādi."

15. 798. pantā:

papildināt pirmo daļu ar 4. punktu šādā redakcijā:

"4) cietušo prasījumus un to atrašanās vietu.";

papildināt pantu ar 1.1 daļu šādā redakcijā:

"(11) Ja attiecībā uz vienu īpašumu vienlaikus spēkā ir Latvijas tiesas izdots nolēmums, kas paredz mantas konfiskāciju, un citas Eiropas Savienības dalībvalsts izdots tiesas nolēmums, pastāvot vienādiem apstākļiem, priekšrocība dodama Latvijas tiesas nolēmuma izpildei."

izslēgt ceturtajā daļā vārdus "un informē zvērinātu tiesu izpildītāju";

papildināt ceturto daļu ar teikumu šādā redakcijā:

"Tiesa lēmumu nosūta izpildes iestādei."

16. Izslēgt 799. panta pirmo daļu.

17. 800. pantā:

izteikt panta nosaukumu šādā redakcijā:

"**800. pants. Nosacījumi attiecībā uz mantas konfiskācijas izpildes rezultātā iegūto naudas līdzekļu sadali ar Eiropas Savienības dalībvalsti**";

izslēgt visā pantā vārdus "vai mantas" (attiecīgā locījumā);

aizstāt visā pantā vārdu "konfiskācijas" ar vārdiem "konfiskācijas izpildes";

aizstāt ceturtajā daļā vārdus "iegūtās mantas" ar vārdiem "iegūto naudas līdzekļu".

18. Izteikt 832. panta pirmo daļu šādā redakcijā:

"(1) Ievērojot šā likuma 77. nodaļā minētos nosacījumus un kārtību, Tieslietu ministrija var lūgt, lai tiek izpildīta Latvijā piemērotā mantas atdošana pēc piederības īpašniekam vai likumīgajam valdītājam vai mantas konfiskācija, kas ir noteikta kā papildsods vai piespiedu ietekmēšanas līdzeklis, vai mantas īpašā konfiskācija (turpmāk — nolēmums par mantas konfiskāciju)."

19. Izteikt 837. panta pirmo daļu šādā redakcijā:

"(1) Ja nav iespējams izpildīt Latvijā pieņemto nolēmumu par mantas konfiskāciju, jo notiesātā dzīvesvieta (juridiskajai personai — reģistrētā juridiskā adrese), tam piederošais īpašums vai tā ienākumi ir citā Eiropas Savienības dalībvalstī, nolēmumu par mantas konfiskāciju nosūta izpildei Regulā Nr. 2018/1805 noteiktajā kārtībā, nolēmumu par mantas konfiskāciju kopā ar konfiskācijas apliecību nosūtot Tieslietu ministrijai. Ja nolēmums par mantas konfiskāciju jānosūta Eiropas Savienības dalībvalstij, kurai nav saistoša Regula Nr. 2018/1805, tiesa nolēmumu par mantas konfiskāciju kopā ar īpašas formas apliecinājumu nosūta Tieslietu ministrijai šajā nodaļā noteiktajā kārtībā."

20. Izteikt 860. panta pirmodaļu šādā redakcijā:

"(1) Eiropas Savienības dalībvalsts pieprasīta aresta uzlikšana mantai Latvijā notiek saskaņā ar Regulā Nr. 2018/1805 noteikto kārtību. Eiropas Savienības dalībvalsts, kurai nav saistoša Regula Nr. 2018/1805, pieprasīta aresta uzlikšana mantai vai kratīšana Latvijā notiek šajā nodaļā noteiktajā kārtībā, pamatojoties uz Eiropas Savienības dalībvalsts kompetentās iestādes izdotu procesuālo nolēmumu par mantas nodrošināšanu konfiskācijai vai pierādījumu iegūšanas nodrošināšanu, kuram pievienots apliecinājums."

21. Papildināt 880. pantu ar 2.1 daļu šādā redakcijā:

"(21) Lēmuma par aresta uzlikšanu mantai nosūtīšana Eiropas Savienības dalībvalstij notiek saskaņā ar Regulā Nr. 2018/1805 noteikto kārtību, lēmumu par aresta uzlikšanu mantai kopā ar iesaldēšanas apliecību nosūtot Ģenerālprokuratūrai. Lēmuma par aresta uzlikšanu mantai nosūtīšana Eiropas Savienības dalībvalstij, kurai nav saistoša Regula Nr. 2018/1805, notiek šajā nodaļā noteiktajā kārtībā."

22. Papildināt pārejas noteikumus ar 71. un 72. punktu šādā redakcijā:

"71. Eiropas Prokuratūras kompetencē esošās lietas, kurās kriminālprocess ir uzsākts pēc 2017. gada 20. novembra, turpina procesa virzītājs, kuram piekritīga konkrētā lieta, izņemot gadījumus, ja Eiropas Prokuratūra īsteno pārņemšanas tiesības, kas noteiktas Regulas (ES) 2017/1939 27. pantā.

72. Grozījumi šā likuma 793., 837., 860. un 880. pantā attiecībā uz Regulu Nr. 2018/1805 stājas spēkā 2020. gada 19. decembrī."

Ministru prezidenta biedrs,

tieslietu ministrs Jānis Bordāns

Iesniedzējs:

Tieslietu ministrijas valsts sekretārs Raivis Kronbergs